CELEX: 22005D0712
Language: mt
Date: 2005-10-04 00:00:00
Title: 2005/712/KE: Deċiżjoni Nru 5/2005 tal-Kumitat Konġunt ke-EFTA dwar tranżitu komuni ta' l- 4 ta’ Ottubru 2005 li tistieden lir-Rumanija taderixxi mal-Konvenzjoni ta' l- 20 ta' Mejju 1987 dwar proċedura ta' tranżitu komuni

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               341
            
         DEĊIŻJONI Nru 5/2005 TAL-KUMITAT KONĠUNT KE-EFTA DWAR TRANŻITU KOMUNI
   ta' l-4 ta’ Ottubru 2005
   li tistieden lir-Rumanija taderixxi mal-Konvenzjoni ta' l-20 ta' Mejju 1987 dwar proċedura ta' tranżitu komuni
   (2005/712/KE)
   IL-KUMITAT KONĠUNT,
   Wara li kkunsidra l-Konvenzjoni ta' l-20 ta' Mejju 1987 dwar proċedura ta' tranżitu komuni (1) (minn hawn 'il quddiem imsejjħa “il-Konvenzjoni”), u b'mod partikolari l-Artikolu 15(3)(a) tagħha,
   Billi:
   
               (1)
            
            
               Il-promozzjoni ta' kummerċ mar-Rumanija tiġi ffaċilitata b'simplifikazzjoni tal-formalitajiet li jridu jitwettqu fil-kuntest ta' kummerċ ta' merkanzija bejn dan il-pajjiż u l-Komunità Ewropea, ir-Repubblika ta' l-Islanda, ir-Renju tan-Norveġja u l-Konfederazzjoni Svizzera.
            
         
               (2)
            
            
               Bil-ħsieb li tintlaħaq tali proċedura huwa xieraq li r-Rumanija tiġi mistiedna taderixxi mal-Konvenzjoni,
            
         IDDEĊIDA KIF ĠEJ:
   Artikolu 1
   B'konformità ma' l-Artikolu 15(a) tal-Konvenzjoni, ir-Rumanija hija mistiedna, fil-forma ta' skambju ta' ittri bejn il-Kunsill ta' l-Unjoni Ewropea u r-Rumanija mehmuża ma' din id-Deċiżjoni, tingħaqad mal-Konvenzjoni mill-1 ta’ Jannar 2006.
   Artikolu 2
   Din id-Deċiżjoni għandha tidħol fis-seħħ fid-data ta' l-adozzjoni tagħha.
   
      Magħmul f’Basel, 4 ta’ Ottubru 2005.
      
         
            Għall-Kumitat konġunt
         
         
            Il-President
         
         Rudolf DIETRICH
      
   
   
      (1)  ĠU L 226, 13.8.1987, p. 2. Konvenzjoni kif emendata l-aħħar bid-Deċiżjoni Nru 3/2005 tal-Kumitat Konġunt KE-EFTA (ĠU L 189, 21.7.2005, p. 61).
   
      Sinjur,
      Għandi l-unur ninfurmak bid-Deċiżjoni Nru 5/2005 tal-Kumitat Konġunt KE-EFTA dwar tranżitu komuni ta' l-4 ta’ Ottubru 2005 li tistieden lir-Rumanija ssir Parti Kontraenti għall-Konvenzjoni ta' l-20 ta' Mejju 1987 dwar proċedura ta' tranżitu komuni.
      L-adeżjoni tar-Rumanija mal-Konvenzjoni tista' tiġi effettwata billi tressaq l-Istrument ta' Adeżjoni tagħha lis-Segretarjat Ġenerali tal-Kunsill ta' l-Unjoni Ewropea flimkien ma' traduzzjoni tal-Konvenzjoni fil-lingwa Uffiċjali tar-Rumanija skond l-Artikolu 15a tal-Konvenzjoni.
      Għoddni tiegħek,
      
         
            Is-Segretarju Ġenerali
         
         
            Segretarjat Ġenerali
         
         tal-Kunsill ta' l-Unjoni Ewrope
      
      Ir-Rumanija,
      Waqt li tieħu nota tad-Deċiżjoni Nru 5/2005 tal-Kumitat Konġunt KE-EFTA dwar tranżitu komuni ta' l-4 ta’ Ottubru 2005 li tistieden lir-Rumanija ssir Parti Kontraenti għall-Konvenzjoni ta' l-20 ta' Mejju 1987 dwar proċedura ta' tranżitu komuni,
      Waqt li tixtieq issir Parti Kontraenti għall-Konvenzjoni,
      HAWNHEKK
      Taderixxi mal-Konvenzjoni;
      Tehmeż ma' dan l-Istrument traduzzjoni tal-Konvenzjoni fil-lingwa uffiċjali tar-Rumanija;
      Tiddikjara li hija taċċetta r-Rakkomandazzjonijiet u d-Deċiżjonijiet kollha tal-Kumitat Konġunt KE-EFTA dwar tranżitu komuni adottati bejn l-4 ta’ Ottubru 2005 u d-data li fiha l-Adeżjoni tar-Rumanija ssir effettiva skond l-Artikolu 15a tal-Konvenzjoni.
      Magħmul fi …
      
         
            Għar-Rumanija